Məmmədkəbir Hacıoğlu

Məmmədkəbir Hacı oğlu Kərimov () — Azərbaycan teatr aktyoru, Azərbaycan SSR əməkdar artisti (1940).

 Həyatı 
Məmmədkəbir Hacıoğlu 1906-cı ildə Nuxada (hazırkı Şəki) anadan olmuşdur. Səhnə fəaliyyətinə 1920-ci ildə "Darvaza" dram dərnəyində həvəskar aktyor kimi başlamışdır. 1933-cü ilə kimi bu dərnəkdə əvvəllər aktyor, bir neçə il sonra isə həm də rejissor kimi fəaliyyət göstərmişdir. 1933–1949-cu illərdə Nuxa Dövlət Dram Teatrında işləmişdir. Müharibə illərində bir müddət teatrın direktoru olmuşdur. 1949–1953-cü illərdə Şəki mədəniyyət evindəki dram dəməyində bədii rəhbər, 1953–1956-cı illərdə Mirzə Fətəli Axundov adına şəhər mədəniyyət və istirahət parkının direktoru, 1956–1959-cu illərdə rayon mədəniyyət evinin direktoru, 1959–1973-cü illərdə xalq teatrının rejissoru işləmişdir. 1949-cu ildə bağlanmış Şəki teatrı 1974-cü ildə bərpa olunanda aktyor truppasına ilkin qəbul edilənlərdən biri Hacıoğlu olmuşdur.

Səhnə təxəllüsü "Hacıoğlu" olan aktyorun koloritli yumoru, dramatik-psixoloji ifadə vasitələri olmuşdur. O, 12 iyun 1977-ci ildə Şəkidə vəfat etmişdir.

 Mükafatları 
 "Azərbaycan SSR əməkdar artisti" fəxri adı — 23 aprel 1940

 İfa etdiyi əsas rollar 
 Rol  Tamaşa  MüəllifHacı Qara və Naçalnik  Hacı Qara  Mirzə Fətəli AxundovHacı Kərim  Molla İbrahimxəlil kimyagər  Mirzə Fətəli AxundovŞahbaz bəy  Eşq və intiqam  Süleyman Sani AxundovDövlət bəy  Aydın  Cəfər CabbarlıAtakişi  Sevil  Cəfər CabbarlıAğamyan  1905-ci ildə  Cəfər Cabbarlıİbad  Almaz  Cəfər CabbarlıAltunbay  Od gəlini  Cəfər CabbarlıQəşəm Məmişov  Məhəbbət  Mirzə İbrahimovQurban kişi  Həyat  Mirzə İbrahimovBəndalı  Bayram günü  Səttar AxundovNekrasov  Çətin dərə  Səttar AxundovQacar  Vaqif  Səməd VurğunBərbərzadə  Xoşbəxtlər  Sabit RəhmanKərəmov  Toy  Sabit RəhmanBaba  Aslan yatağı  Məmmədhüseyn TəhmasibŞah  Nizami  Mehdi HüseynSəlim bəy  Qaçaq Nəbi  Süleyman RüstəmMəşədi İbad və Rüstəm bəy  Məşədi İbad  Üzeyir HacıbəyovƏsgər və Süleyman  Arşın mal alan  Üzeyir HacıbəyovQəhrəman  Gözün aydın  Məhərrəm Əlizadə, Fikrət ƏmirovYaqo  Otello  Uilyam ŞekspirRüstəm  Namus  Aleksandr ŞirvanzadəMehdiyev  Polad Qartal  Aleksandr KorneyçukXan  Qız qalası  Rza Şahvələd

 İstinadlar 

 Ədəbiyyat 


Kateqoriya:Azərbaycan aktyorları